  Виталий Пронин Удмуртиысь 6 сюрс пиналэз патронат семьяосы интыяно Элькунамы туннэ 6 сюрс пала сирота пинал. Но со пӧлысь 12 процентэз гинэ быдэ вуэ нылпи юртъёсын, интернатъёсын. Кун Кенешысь Наукая, дышетонъя, культурая но егитъёсын ужан политикая ялан ужась комиссилэн кивалтӥсез Наталья Сударикова ӟечен пусйиз Дышетонъя но наукая министерстволэсь ужамзэ: сюлмаське, пе, пиналъёсты патронат семьяосы интыян сярысь.- Зэм, быдэстыны ум вормиське на мукетсэ ужпумез - сирота пиналъёслы улон инты висъянэз, - ватсаз Н. Сударикова. - Туннэ нуналлы черодын 3 сюрс 415 мурт. Нош араз ог 200-эзлэсь гинэ куронзэ быдэстыны быгатӥськом. Та ужпумез син азьын возёно.Элина Кумачёва  